Lagets form så dårlig ut i vintertestingen og Jenson Button forlangte forbedringer. RA107 manglet fart i forhold til konkurrentene og dette ble bekreftet allerede i sesongåpningen under Australia Grand Prix i Melbourne. Hvor Button og Barrichello kvalifiserte seg til 14. og 17. startposisjon (langt bak deres, Super Aguri, som kjørte i en oppgradert versjon av fjorårets bil). Barrichello kom på en 11.-plass, og Button på en 15.-plass etter å ha fått en gjennomkjøringsstraff for å ha hatt for stor fart i pit lane. Det ble ikke stort bedre utover sesongen og årets høydepunkt kom i Kina hvor Button kom på en 5.-plass. Barrichello klarte ikke engang å score poeng i løpet av sesongen og Honda endte på en 8.-plass i konstruktørmesterskapet med bare 6 poeng. Det hardtsatsende teamet hadde allerede gitt opp halvveis i sesongen og var i full gang med å utvikle neste års bil.